પોરબંદર ની ચોપાટી સહીત ના દરિયાકિનારે હાલ માં ભારે પવન સાથે લોઢ લોઢ જેવા મોજા ઉછળી રહ્યા છે આથી તંત્ર દ્વારા પણ ચોપાટી ખાતે૨૨જુન સુધી પ્રવેશ ન કરવા જાહેરનામું બહાર પાડવામાં આવ્યું છે તેમ છતાં આજે બપોર થી ચોપાટી ખાતે થી પોલીસપહેરો હટાવી લેવામાં આવ્યો છે આથી અનેક લોકો ભારે પવન અને ઉછળતા મોજા વચ્ચે ચોપાટી ખાતે ઉમટી પડ્યા હતા જેમાં પોરબંદર ના જુબેલી વિસ્તાર માં રહેતો દીપક કેશવ બોરચીયા (ઉવ૪૫)નામનો યુવાન ઇન્દ્રેશ્વર મહાદેવ ના મંદિર પાસે આવેલા દરિયાકાંઠે ઉભો હતો ત્યારે એકાએક તેને ચક્કર આવતા તે દરિયા માં પડ્યો હતો સામે સ્મશાને આવેલા ડાઘુઓ નું ધ્યાન જતા કેટલાક ડાઘુઓ એ દરિયા માં ઝંપલાવી અને તેને ઉપર લાવવામાં આવ્યો હતો બાદ માં ફયર બ્રિગેડ અને૧૦૮ને જાણ કરવામાં આવતા બન્ને ટીમ પણ તુરંત ત્યાં પહોંચી ગયા હતા અને દીપક ને પ્રાથમિક સારવાર આપી અને વધુ સારવાર અર્થે સરકારી હોસ્પિટલ ખાતે ખસેડવામાં આવ્યો હતો જ્યાંથી તેને વધુ સારવાર માટે જામનગર ખાતે ખસેડવામાં આવ્યો છે